Էլդար Կուլիև

Կուլիև Էլդար Թոֆիկ օղլի (, ), ադրբեջանցի սցենարիստ և ռեժիսոր, Ադրբեջանական ԽՍՀ պետական մրցանակի դափնեկիր (1978), Ադրբեջանական ԽՍՀ ժողովրդական արտիստ (1982), "Դեբյուտ" ստուդիայի առաջին գեղարվեստական ղեկավար, Ադրբեջանի մշակույթի և արվեստի պետական համալսարանի կինոյի բաժնի պրոֆեսոր;

Կենսագրություն 
Էլդար Կուլիևը ծնվել է 1941 թվականի հունվարի 18-ին Բաքվում։ 1960-1966 թվականներին սովորել է  Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական ֆակուլտետում, Սերգեյ Գերասիմովի դասարանում։ 1967 թվականից աշխատել է «Ադրբեջանֆիլմ» ստուդիայում։ Նրա առաջին ռեժիսորական աշխատանքը «Հարավային քաղաքում» կինոնկարն է (1969)։ Այս ֆիլմով նա հիմնել է նոր փուլի հիմքը ադրբեջանական կինոյում։ Այնուհետև նրա սցենարներով նկարահանվեցին «Ուրախություն» (1977), «Նիզամի» (1982), «Գյումուշգյոլի լեգենդը» (1984), «Պտտահողմ» (1986), «Երեկ, այսօր և ...» (1989), «Մեր Նեսիբե խանում» (1991), «Ժամանակի մասին» (1991), «Ինչ հրաշալի աշխարհ է» (1999), «Մոռացված հերոս» (2005)։ Էլդար Կուլիևի ռեժիսորական վարպետությունը բացահայտվել է «Սամեդ Վուրղուն» (1966), «Հարավային քաղաքում» (1969), «Աբշերոնի ռիթմերը» (1970), «Ամենակարևոր հարցազրույց» (1971), «Ապրե՛ք, աղջիկներ» (1972), «Սիրտ... սիրտ...» (1976), «Բաբեկ» (1979), «Էլեգիա» (1997) և մի շարք այլ կինոնկարներում։

1997 թվականից դասավանդել է Ադրբեջանի մշակույթի և արվեստի պետական համալսարանում (2005 թվականից պրոֆեսոր)։ Արժանացել է Ադրբեջանական ԽՍՀ պետական մրցանակի։

Կոմպոզիտոր Թոֆիկ Կուլիևի որդին է։

Ծանոթագրություններ 

Ադրբեջանցի ռեժիսորներ
Ադրբեջանական ԽՍՀ ժողովրդական արտիստներ
Ադրբեջանցի դերասաններ
Ադրբեջանցի սցենարիստներ
Ադրբեջանցի կինոռեժիսորներ
Խորհրդային կինոռեժիսորներ
Աշխատանքային կարմիր դրոշի շքանշանի ասպետներ
Ադրբեջանական ԽՍՀ արվեստի վաստակավոր գործիչներ
Խորհրդային դերասաններ
20-րդ դարի դերասաններ
Սցենարիստներ այբբենական կարգով
Խորհրդային սցենարիստներ
Կինոռեժիսորներ այբբենական կարգով
21-րդ դարի կինոռեժիսորներ
Դերասաններ այբբենական կարգով